অলিম্পিক ক্রীড়া প্রতিযোগিতা
অলিম্পিক ক্রীড়া প্রতিযোগিতা বা অলিম্পিক গেমস ( "ঝোজোলাঁপিক")) হল একটি আন্তর্জাতিক ক্রীড়া প্রতিযোগিতা যেখানে গ্রীষ্মকালীন এবং শীতকালীন অনুষ্ঠানে বিভিন্ন দেশের প্রতিযোগীরা বিভিন্ন ধরনের খেলায় অংশগ্রহন করে। দুইশতাধিক দেশের অংশগ্রহণে মুখরিত এই অলিম্পিক গেমস বিশ্বের সর্ববৃহৎ এবং সর্বোচ্চ সম্মানজনক প্রতিযোগিতা হিসেবে বিবেচিত হয়ে থাকে। অলিম্পিক গেমস প্রত্যেক চার বছর পর পর অনুষ্ঠিত হয়ে থাকে। এর দুটো প্রকরন গ্রীষ্ম এবং শীতকালীন প্রতিযোগিতা প্রত্যেক দুই বছর পর পর হয়ে থাকে, যার অর্থ দাঁড়ায় প্রায় প্রত্যেক দুই বছর পর পর অলিম্পিক গেমসের আসর অনুষ্ঠিত হয়। খ্রীষ্টপূর্ব অষ্টম শতাব্দিতে প্রাচীন গ্রীসের অলিম্পিয়া থেকে শুরু হওয়া প্রাচীন অলিম্পিক গেমস থেকেই মূলত আধুনিক অলিম্পিক গেমসের ধারণা জন্মে। ১৮৯৪ সালে ব্যারন পিয়ের দ্য কুবেরত্যাঁ সর্বপ্রথম আন্তর্জাতিক অলিম্পিক কমিটি (আইওসি) গঠন করেন। এই আইওসি-ই অলিম্পিক গেমস সংক্রান্ত সকল কার্যকলাপ নিয়ন্ত্রণ করে থাকে।
শীতকালীন প্যারালিম্পিক গেমস
প্রথম শীতকালীন প্যারালিম্পিক ১৯৭৬ সালে সুইডেনের ওরন্সকোল্ডভিকে শুরু হয়। সেই গেমস প্যারালিম্পিকের প্রথম ছিল, যেখানে হুইলচেয়ার ক্রীড়াবিদের চেয়ে অন্যান্য ক্রীড়াবিদগণ বেশি বৈশিষ্ট্যপূর্ণ ছিল। এই গেমসটি অলিম্পিক গেমসের পর ( একমাত্র গ্রীষ্মকালীন প্যারালিম্পিক গেমস ছাড়া) সবচেয়ে বড় ও সম্প্রসারিত আন্তর্জাতিক ক্রীড়া প্রতিযোগিতা হয়ে উঠে। তাদের এ সম্প্রসারণের ফলে একটি সুনির্দিষ্ট শ্রেণীবিন্যাস পদ্ধতির প্রয়োজন হয়ে উঠে। এ পদ্ধতি বিতর্ক বৃদ্ধি করে এবং একইসাথে প্রতারণার জন্য দরজা উন্মুক্ত করে। এছাড়াও শীতকালীন প্যারালিম্পিয়ানরা স্টেরোইড ব্যবহারের জন্য এবং প্যারালিম্পিক ক্রীড়াবিদগণ প্রতারণার অন্যান্য ধরন ব্যবহারের জন্য দোষী সাব্যস্ত হয়, যা গেমসের অখণ্ডতা কলুষিত করে।